Public procurement notice: Contract Notice
Published: 2024-12-13
Buyer: VODOVOD I ODVODNJA d.o.o.
Country: HR
Region: HR034
Contract type: Services
Procedure: Open procedure
CPV classification: 71310000 | 72224000: Project management consultancy services
Estimated value: 1393550 EUR
Submission deadline: 2025-01-29
Award criteria: price, quality
EU fund: eu-funds

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Predmet nabave su usluge upravljanja projektom i pravne podrške u provedbi projekta „SUSTAV ODVODNJE I PROČIŠĆAVANJA OTPADNIH VODA AGLOMERACIJE VODICE – TRIBUNJ – SRIMA, FAZA II“.
Usluge koje su predmet ovog Ugovora se mogu sažeti u dvije osnovne grupe aktivnosti:
1. Usluge pravne podrške i savjetovanja Naručitelja tijekom pripreme i provedbe Projekta detaljnije opisane u projektnom zadatku.
2. Usluge upravljanja projektom detaljnije opisane u projektnom zadatku.
Usluge pravne podrške i savjetovanja te upravljanja projektom u sklopu predmetnog ugovora obuhvaća usluge savjetovanja i podrške Naručitelju u provedbi slijedećih aktivnosti Projekta:
1. Ugovor 1: Aglomeracija VODICE-TRIBUNJ-SRIMA - dogradnja kanalizacijske i vodovodne mreže – faza II, ugovor o građenju koji se sklapa prema Uvjetima Ugovora tzv. FIDIC Crvene knjige, prvo izdanje 1999. procijenjene vrijednosti nabave od 53.959.838,00 EUR bez PDV-a
2. Ugovor 2: Aglomeracija VODICE-TRIBUNJ-SRIMA - dogradnja uređaja za pročišćavanje otpadnih voda – faza II, ugovor o građenju koji se sklapa prema Uvjetima Ugovora tzv. FIDIC Žute knjige, prvo izdanje 1999. procijenjene vrijednosti nabave od 10.062.500,00 EUR bez PDV-a
3. Ugovor 3: Aglomeracija VODICE-TRIBUNJ-SRIMA - usluge nadzora za dogradnju kanalizacijske i vodovodne mreže i dogradnju uređaja za pročišćavanje otpadnih voda – faza II, ugovor o uslugama procijenjene vrijednosti nabave od 1.996.000,00 EUR bez PDV-a.
4. Ugovor 4: Aglomeracija VODICE-TRIBUNJ-SRIMA - usluge osiguranja promidžbe i vidljivosti projekta – faza II, ugovor o uslugama procijenjene vrijednosti nabave od 100.000,00 EUR bez PDV-a.
Detalji o uslugama i ugovorima su dani u projektnom zadatku.
SUSTAV ODVODNJE I PROČIŠĆAVANJA OTPADNIH VODA AGLOMERACIJE VODICE – TRIBUNJ – SRIMA, FAZA II
Dopuštena sredstva jamstva za ozbiljnost ponude su bankarska garancija te novčani polog. Zahtjevi za svako od dopuštenih sredstava jamstva su navedeni u nastavku.
Bankarska garancija
Jamstvo može biti dano u obliku bankarske garancije u traženom iznosu visine jamstva.
Bankarske garancije koje se dostavljaju Naručitelju ne smiju biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača, ukoliko je primjenjivo.
Bankarska garancija kao jamstvo za uredno ispunjenje ugovora o javnoj nabavi mora biti na „prvi poziv“ i „bez prigovora“.
U slučaju da ponudu predaje ili ugovor izvršava zajednica gospodarskih subjekata, sva jamstva koja se dostavljaju u obliku bankarskih garancija mogu biti dostavljena Naručitelju na jedan od sljedeća tri načina:
A. Jamstvo mora glasiti na sve članove zajednice (svi članovi zajednice ponuditelja su nalogodavci na bankarskoj garanciji).
B. Jedan član zajednice može biti nalogodavac, međutim jamstvo mora sadržavati navod o tome da je riječ o zajednici gospodarskih subjekata i navedeni članovi zajednice ponuditelja
C. Svaki član zajednice ponuditelja dostavlja zasebno jamstvo za svoj dio garancije (zbroj svih garancija mora odgovarati iznosu jamstva navedenom u dokumentaciji o nabavi).
Sva jamstva koja se Naručitelju predaju u obliku bankarske garancije moraju sadržavati slijedeće odredbe:
„Banka je suglasna da Korisnik podnosi zahtjev za plaćanje bez dokaza i obrazloženja te Banka nema pravo tražiti dokumente kojima se dokazuje kršenje obveza.
Banka je izričito suglasna da se sva korespondencija između Korisnika jamstva i banke vrši isključivo na hrvatskom jeziku.
Banka ovim jamstvom izrijekom izjavljuje suglasnost da korisnik jamstva Zahtjev za naplatu jamstva dostavlja na hrvatskom jeziku.
U odnosima između banke i korisnika jamstva mjerodavno pravo je pravo Republike Hrvatske te svi sporovi koji proizlaze iz ovog jamstva i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti arbitražom u skladu s važećim Pravilnikom o arbitraži pri Stalnom arbitražnom sudištu Hrvatske gospodarske komore (Zagrebačkim pravilima). Broj arbitara bit će jedan. Jezik arbitražnog postupka bit će hrvatski. Mjesto arbitraže bit će Zagreb. Ovlaštenik za imenovanje bit će predsjednik Stalnog arbitražnog sudišta pri Hrvatskoj gospodarskoj komori.“
Novčani polog
Sva jamstva tražena ovom dokumentacijom o nabavi mogu biti dana u obliku novčanog pologa u traženom iznosu visine jamstva i to na račun Naručitelja u Hrvatska poštanska banka d.d., IBAN: HR 6223 9000 1119 9007 898.
Pod svrhom plaćanja potrebno je navesti o kojem se jamstvu radi i navesti evidencijski broj nabave i grupu nabave za koju se uplaćuje jamstvo. Kod jamstva za ozbiljnost ponude, polog mora biti evidentiran na računu Naručitelja u trenutku isteka roka za dostavu ponuda. U slučaju uplate novčanog pologa kao jamstva za ozbiljnost ponude, ponuditelj u ponudi mora priložiti potvrdu o uplati novčanog pologa.
Jamstvo za ozbiljnost ponude
Gospodarski subjekt je obvezan u ponudi dostaviti jamstvo za ozbiljnost ponude. Ukoliko se kao jamstvo dostavlja bankarska garancija, ta da u istoj mora biti navedeno sljedeće:
- Da je korisnik garancije Vodovod i odvodnja d.o.o. Šibenik, Kralja Zvonimira 50, 22000 Šibenik, Republika Hrvatska, OIB: 26251326399
- Da je Nalogodavac gospodarski subjekt koji podnosi ponudu (u slučaju ponude zajednice gospodarskih subjekata nalogodavac mogu biti svi članovi ili nalogodavac može biti jedan od članova zajednice gospodarskih subjekata koji daje bankarsku garanciju u ime ove zajednice gospodarskih subjekata i u garanciji moraju biti navedeni svi članovi zajednice gospodarskih subjekata).
- Ovim Jamstvom Banka se obvezuje da će Korisniku jamstva neopozivo, bezuvjetno, na prvi pisani poziv i bez prava prigovora isplatiti jamčeni iznos na temelju pisanog zahtjeva Korisnika jamstva u kojem će stajati da Nalogodavac krši svoju obvezu ili obveze i na koji način, a u slučaju:
- odustajanja GS od svoje ponude u roku njezine valjanosti
- nedostavljanja ažuriranih popratnih dokumenata sukladno članku 263. ZJN 2016,
- neprihvaćanja ispravka računske greške,
- odbijanja potpisivanja ugovora o javnoj nabavi, ili
- nedostavljanja jamstva za uredno ispunjenje ugovora o javnoj nabavi
Rok valjanosti jamstva za ozbiljnost ponude mora biti najmanje do isteka roka valjanosti ponude.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj obvezan je prije odabira zatražiti produženje roka valjanosti ponude i jamstva od GS koji je podnio ekonomski najpovoljniju ponudu u primjernom roku ne kraćem od 5 dana.
Naručitelj je obvezan vratiti GS jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora o javnoj nabavi, a presliku jamstva obvezan je pohraniti.
Jamstvo za ozbiljnost ponude kada se predaje u obliku bankarske garancije ili bjanko zadužnice dostavlja se u izvorniku, odvojeno od elektroničke ponude, sredstvima komunikacije koja nisu elektronička. Izvornik se dostavlja u zatvorenoj plastičnoj foliji i čini sastavni dio ponude dostavljen sredstvima komunikacije koja nisu elektronička. Ponuda se smatra pravodobnom ako elektronička ponuda i svi pripadajući dijelovi ponude koji se dostavljaju sredstvima komunikacije koja nisu elektronička (jamstvo za ozbiljnost ponude) pristignu na adresu Naručitelja do roka za otvaranje ponuda.